

**POZIV S DOKUMENTACIJOM ZA NADMETANJE**

**Nabava** **prijenosnih računala i monitora** **za potrebe Hrvatske turističke zajednice i turističkih zajednica na županijskoj i lokalnoj razini za potrebe rada na aplikacijama (e-uslugama) u sklopu projekta HDT**

**Zagreb, listopad 2019.**

# Opći podaci o Naručitelju

## Podaci o Naručitelju

Hrvatska turistička zajednica, Glavni ured

Iblerov trg 10/IV, p.p. 251

10000 Zagreb

Broj telefona: 01 4699333

Broj telefaksa: 01 4557827

Internetska adresa: www.croatia.hr

Matični broj: 3943658

OIB: 72501368180

(u daljnjem tekstu: Naručitelj)

### Osoba ili služba zadužena za komunikaciju sa Ponuditeljima

Odjel za informatičke tehnologije, Hrvatska turistička zajednica, Glavni ured,

Kontakt za komunikaciju s Ponuditeljima:

* Aleksandar Pavlović, Tihomir Logar
* E-mail: it@htz.hr
* Telefon: 01/4699 – 327, 01/4699 – 311

# Predmet nabave

## Opis predmeta nabave

Nabava s dvije grupe predmeta nabave: nabava prijenosnih računala i nabava monitora za potrebe Hrvatske turističke zajednice i turističkih zajednica na županijskoj i lokalnoj razini u svrhu korištenja za rad na aplikacijama (e-uslugama) u sklopu projekta HDT.

### Grupa 1 - Nabava monitora

Za potrebe kvalitetne uspostave svih 5 javnih e-usluga u turizmu nužna je nabava 220 monitora za potrebe Hrvatske turističke zajednice i turističkih zajednica na županijskoj i lokalnoj razini na kojima će se koristiti aplikacije (e-usluge) koje nastaju kao rezultat ovog projekta.

### Grupa 2 - Nabava prijenosnih računala

Za potrebe kvalitetne uspostave svih 5 javnih e-usluga u turizmu nužna je nabava 220 prijenosnih računala za potrebe Hrvatske turističke zajednice i turističkih zajednica na županijskoj i lokalnoj razini na kojima će se koristiti aplikacije (e-usluge) koje nastaju kao rezultat ovog projekta.

## Vrsta, kvaliteta, opseg ili količina predmeta nabave

Nadmetanje s ciljem sklapanja:

1. Za Grupu 1 - Ugovora o nabavi monitora za potrebe Hrvatske turističke zajednice i turističkih zajednica na županijskoj i lokalnoj razini u svrhu korištenja za rad na aplikacijama (e-uslugama) u sklopu projekta HDT.
2. Za Grupu 2 - Ugovora o nabavi prijenosnih računala za potrebe Hrvatske turističke zajednice i turističkih zajednica na županijskoj i lokalnoj razini u svrhu korištenja za rad na aplikacijama (e-uslugama) u sklopu projekta HDT.

Vrsta i količina predmeta nabave iskazana je pripadajućim Ponudbenim listovima (obrazac 5. i/ili obrazac 6. ovisno za koju grupu/grupe se prijavljuje) i Troškovnicima predmeta nabave (Obrazac 10. i/ili Obrazac 11. ovisno za koju grupu/grupe se prijavljuje) te čini sastavni dio ovog Poziva.

Ponuditelj je po dostavi Odluke o odabiru obvezan opremu navedenu u troškovniku predmeta nabave (Obrazac 10. i/ili Obrazac 11. ovisno za koju grupu/grupe se prijavljuje) dostaviti na adresu naručitelja opreme odnosno lokacija skladišta po obavijesti Naručitelja u krugu od 30 kilometara od sjedišta Naručitelja (točna adresa će se definirati naknadno temeljem završetka nabave usluga skladištenja distribucije za potrebe Hrvatske turističke zajednice). Po dostavi navedene opreme, potrebno je priložiti dostavnicu sukladnu dokumentaciji navedenoj u ovom Pozivu. Ponuditelj je obvezan opremu pribaviti i dostaviti najkasnije u roku 60 dana od dana sklapanja Ugovora o nabavi.

## Opis i oznaka grupa ili dijelova predmeta nabave, ako je dopušten takav način nuđenja

Nabava je podijeljena u dvije grupe od kojih ponuditelj može dostaviti ponudu za jednu ili obje grupe nabave.

## Mjesto isporuke

Glavni ured Hrvatske turističke zajednice, Trg Drage Iblera 10/4, Zagreb odnosno lokacija skladišta po obavijesti Naručitelja.

## Početak i rok isporuke opreme

Usluga nabave navedene informatičke opreme je jednokratna za svaku pojedinu grupu nabave. Rok isporuke informatičke opreme je najkasnije u roku 60 dana od dana sklapanja Ugovora o nabavi.

Naručitelj omogućava sukcesivnu dostavu opreme te će račun za istu platiti po svakoj provedenoj isporuci.

## Procijenjena vrijednost predmeta nabave

* Za Grupu 1 - Nabava monitora - **264.000,00kn + PDV**
* Za Grupu 2 - Nabava prijenosnih računala - **1.144.000,00kn + PDV**

## Sklapanje Ugovora

Naručitelj će s odabranim ponuditeljem sklopiti ugovor zasebno za svaku grupu predmeta nabave prema tekstu ugovora navedenom u točki 12. ove dokumentacije.

# Razlozi isključenja ponuditelja i dokazi sposobnosti

## Razlozi isključenja Ponuditelja

### **Obavezni razlozi isključenja Ponuditelja te dokumenti kojima Ponuditelj dokazuje da ne postoje obavezni razlozi za isključenje**

3.1.1.1. Razlozi zbog kojih je Naručitelj obvezan isključiti Ponuditelja iz postupka nabave:

a) ako je gospodarskom subjektu i/ili osobi ovlaštenoj po zakonu za zastupanje pravne osobe gospodarskog subjekta izrečena pravomoćna osuđujuća presuda za jedno ili više sljedećih kaznenih djela:

* + udruživanje za počinjenje kaznenih djela
	+ zločinačko udruženje
	+ počinjenje kaznenog djela u sastavu zločinačkog udruženja
	+ zlouporaba u postupku javne nabave
	+ nezakonito pogodovanje
	+ primanje mita
	+ davanje mita
	+ trgovanje utjecajem
	+ davanje mita za trgovanje utjecajem
	+ primanje mita u gospodarskom poslovanju
	+ davanje mita u gospodarskom poslovanju
	+ zlouporaba položaja i ovlasti
	+ zlouporaba obavljanja dužnosti državne vlasti
	+ protuzakonito posredovanje
	+ primanje mita
	+ davanje mita
	+ prijevara
	+ prijevara u gospodarskom poslovanju
	+ utaja poreza ili carine
	+ subvencijska prijevara
	+ utaja poreza i drugih davanja
	+ terorizam
	+ javno poticanje na terorizam
	+ novačenje za terorizam
	+ obuka za terorizam
	+ terorističko udruženje
	+ financiranje terorizma
	+ pranje novca
	+ trgovanje ljudima
	+ trgovanje ljudima i ropstvo
	+ računalna prijevara
	+ prijevara u gospodarskom poslovanju i
	+ prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi

b) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

3.1.1.2. Dokumenti kojima Ponuditelj dokazuje da ne postoje obavezni razlozi za isključenje:

a) Izjava o nekažnjavanju

Ponuditelj je obvezan priložiti izjavu ovlaštene osobe Ponuditelja ovjerene kod javnog bilježnika da gospodarskom subjektu kao pravnoj osobi i osobi ovlaštenoj za zastupanje gospodarskog subjekta nije izrečena pravomoćna osuđujuća presuda za jedno ili više sljedećih kaznenih djela:

* + udruživanje za počinjenje kaznenih djela
	+ zločinačko udruženje
	+ počinjenje kaznenog djela u sastavu zločinačkog udruženja
	+ zlouporaba u postupku javne nabave
	+ nezakonito pogodovanje
	+ primanje mita
	+ davanje mita
	+ trgovanje utjecajem
	+ davanje mita za trgovanje utjecajem
	+ primanje mita u gospodarskom poslovanju
	+ davanje mita u gospodarskom poslovanju
	+ zlouporaba položaja i ovlasti
	+ zlouporaba obavljanja dužnosti državne vlasti
	+ protuzakonito posredovanje
	+ primanje mita
	+ davanje mita
	+ prijevara
	+ prijevara u gospodarskom poslovanju
	+ utaja poreza ili carine
	+ subvencijska prijevara
	+ utaja poreza i drugih davanja
	+ terorizam
	+ javno poticanje na terorizam
	+ novačenje za terorizam
	+ obuka za terorizam
	+ terorističko udruženje
	+ financiranje terorizma
	+ pranje novca
	+ trgovanje ljudima
	+ trgovanje ljudima i ropstvo
	+ računalna prijevara
	+ prijevara u gospodarskom poslovanju i
	+ prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi

Izjava kao dokaz o nekažnjavanju ne smije biti starija od 30 dana od dana objave ovog poziva za nadmetanje. (8. Obrazac izjave ponuditelja da ne postoje obvezni razlozi isključenja iz sudjelovanja u postupku nabave, Prilog A).

b) Dokaz jednak kao i za 3.2.2. točka a).

### Ostali razlozi isključenja Ponuditelja

Naručitelj će Ponuditelja isključiti iz postupka nabave i u sljedećim slučajevima

* + ako je nad njime otvoren stečaj
	+ ako je u postupku likvidacije
	+ ako njime upravlja osoba postavljena od strane nadležnog suda
	+ ako je u nagodbi s vjerovnicima
	+ ako je obustavio poslovne djelatnosti ili se nalazi u sličnom postupku prema nacionalnim propisima države sjedišta gospodarskog subjekta te
	+ ako je nad njime pokrenut prethodni postupak radi utvrđivanja uvjeta za otvaranje stečajnog postupka, ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema nacionalnim propisima države sjedišta gospodarskog subjekta

Kao dokaz da ne postoje ostali razlozi isključenja, Ponuditelj je dužan dostaviti ispunjeni 9.Obrazac izjave Ponuditelja da ne postoje ostali razlozi isključenja iz sudjelovanja u postupku nabave, Prilog B.

Također, Ponuditelj će biti isključen iz postupka nabave ukoliko ne dostavi svu odgovarajuću dokumentaciju traženu ovim Pozivom (poglavlje 4.Podaci o sadržaju ponude i potrebne dokumentacije).

## Dokaz sposobnosti ponuditelja

Dokazivanje sposobnosti provodi se dostavom dokaza navedenih u ovoj dokumentaciji. Ako najpovoljniji Ponuditelj ne dostavi u roku sve tražene izvornike ili preslike dokumenata, Naručitelj će isključiti takvog Ponuditelja, odnosno odbiti njegovu ponudu.

Naručitelj će prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku ne kraćem od pet dana dostavi ažurirane dokumente kojima dokazuje sposobnosti ponuditelja u originalu ili ovjerenoj preslici.

### Dokazi pravne i poslovne sposobnosti

Ponuditelj je obvezan dostaviti Izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta, a u slučaju da ne postoji, jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta.

Ponuditelj je obvezan dostaviti ovlaštenje, suglasnost i slično ako su gospodarskom subjektu potrebni u zemlji sjedišta za obavljanje djelatnosti povezane s predmetom nabave.

Navedenim dokumentima Ponuditelj dokazuje da je upisan u registar za djelatnosti predmetne nabave.

### Dokaz financijske sposobnosti

a) Stanje poreznog dugovanja:

Dokaz sposobnosti: potvrda Porezne uprave o stanju dugovanja ili istovrijedni dokument nadležnog tijela zemlje sjedišta ponuditelja.

*Izdavatelj dokaza sposobnosti: Ministarstvo financija – Porezna uprava, to jest odgovarajuće nadležno tijelo zemlje sjedišta Ponuditelja.*

Financijski pokazatelj dokaza sposobnosti: ponuditelj mora dokazati da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje. Ovaj dokaz ne smije biti stariji od 30 dana od dana objave ovog poziva za nadmetanje.

Ponuditelj koji ne dostavi definirane dokaze financijske sposobnosti biti će isključen iz predmetne nabave.

b) Financijsko izvješće:

Dokaz sposobnosti: Obrasci BON 2 (ili SOL 2) ne stariji od 30 dana od dana objave ovog poziva za nadmetanje.

*Izdavatelj dokaza sposobnosti: Financijska agencija (FINA) za BON 2 ili nadležna banka za SOL 2, odnosno druga financijska institucija ili tijelo ako je ponuditelj registriran izvan Republike Hrvatske.*

Financijski pokazatelj dokaza sposobnosti: da račun u posljednjih 6 (šest) mjeseci nije bio u blokadi duže od 7 (sedam) dana u kontinuitetu, odnosno ne više od 10 (deset) dana sveukupno za navedeno razdoblje.

#  Podaci o sadržaju ponude i potrebne dokumentacije

## Sadržaj i način izrade ponude

Ponuda mora sadržavati podatke odnosno priloge, kako je navedeno:

a) dokumente kojima Ponuditelj dokazuje da ne postoje obvezni razlozi isključenja (točka 3.1.1.):

* Izjava iz Priloga A, Obrazac 8.

b) dokumente kojima Ponuditelj dokazuje da ne postoje ostali razlozi isključenja (točka 3.1.2.):

* Izjava iz Priloga B, Obrazac 9.

c) izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta (točka 3.2.1.)

d) Potvrdu Porezne uprave o stanju dugovanja (točka 3.2.2.)

e) obrazac BON 2 ili SOL 2 (točka 3.2.2.)

f) Ponudbeni list (Obrazac 5. ili Obrazac 6. ovisno za koju grupu/grupe se prijavljuje)

g) Izjave Ponuditelja (Obrazac 7.)

h) popunjeni troškovnik predmeta nabave (Obrazac 10. i/ili Obrazac 11. ovisno za koju grupu/grupe se prijavljuje)

i) ostalo traženo Pozivom za dostavu ponuda.

Ponuda mora biti izrađena u obliku naznačenom u ovom Pozivu. Ponuda se uvezuje u cjelinu jamstvenikom, s pečatom na poleđini, na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice, na način da se označi redni broj stranice kroz ukupan broj stranica ponude ili ukupan broj stranica ponude kroz redni broj stranice. Ponude se pišu neizbrisivom tintom. Propisani tekst obrazaca koji čine sastavni dio ove dokumentacije ne smije se mijenjati i nadopunjavati. Ispravci u ponudi moraju biti izrađeni na način da su vidljivi ili dokazivi. Ispravci moraju uz navod datuma ispravka biti potvrđeni pravovaljanim potpisom Ponuditelja i pečatom ovlaštene osobe gospodarskog subjekta.

###

### Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća Ponuditelju.

### Cijena ponude

Prilikom izrade ponude, Ponuditelj je obvezan pridržavati se sljedećeg:

* + cijena ponude mora biti iskazana isključivo na ponudbenom listu (obrazac 5. i/ili obrazac 6. ovisno za koju grupu/grupe se prijavljuje) i troškovniku predmeta nabave (obrazac 10. i/ili obrazac 11. ovisno za koju grupu/grupe se prijavljuje)
	+ za svaku stavku troškovnika predmeta nabave potrebno je navesti odvojenu jediničnu cijenu
	+ troškovnik predmeta nabave potrebno je ispuniti (po svim pozicijama) na način da se ne smiju mijenjati količine ili opisi u pojedinim stavkama troškovnika
	+ ukupnu cijenu ponude potrebno je izraziti za cjelokupan predmet nabave po pojedinoj grupi.

Neće se uzeti u obzir sljedeće:

* + alternativne cijene ponude
	+ ponude u relativnom iznosu bez cijene u apsolutnom iznosu
	+ ponude pod uvjetima koji nisu predviđeni pozivom za dostavu ponuda.

U cijenu ponude moraju biti uračunati svi troškovi i popusti bez poreza na dodanu vrijednost, koji se prikazuje zasebno, iza cijene ponude sukladno propisanim obrascima. Za ponuđenu cijenu obvezna je potpuna transparentnost i nepostojanje skrivenih troškova u ponudi. Prilikom izrade Obrasca za ponuditelja - Ponudbenog lista Ponuditelj je obvezan ispuniti sve pozicije iz Ponudbenog lista i Troškovnika. Također, Ponuditelj je obvezan ispuniti cjelokupni Troškovnik predmeta nabave (Obrazac 10. i/ili Obrazac 11. ovisno za koju grupu/grupe se prijavljuje).

### Naknada za izradu ponuda

Ponude se izrađuju bez posebne naknade.

### Postupak zaprimanja ponuda

Svaka pravodobno dostavljena ponuda upisuje se u upisnik o zaprimanju ponuda te dobiva redni broj prema redoslijedu zaprimanja. Ako je dostavljena izmjena i/ili dopuna ponude, ona se upisuje u upisnik o zaprimanju ponuda te dobiva redni broj prema redoslijedu zaprimanja. Ponuda se u tom slučaju smatra zaprimljenom u trenutku zaprimanja posljednje izmjene i/ili dopune ponude. Upisnik je sastavni dio zapisnika o otvaranju ponuda.

### Dopustivost dostave ponuda elektroničkim putem

Elektronička dostava ponude nije dopuštena.

### Dopustivost alternativnih ponuda

Alternativne ponude nisu dopuštene.

### Računska ispravnost ponude

Naručitelj je obvezan provjeriti računsku ispravnost ponude. Naručitelj ispravlja i druge računske pogreške u troškovniku predmeta nabave i u ponudbenom listu.

U zahtjevu za prihvat ispravka računske pogreške Naručitelj obvezno mora tražiti i naznačiti koji je dio ponude ispravljen kao i nova cijena ponude proizašla nakon ispravka.

Naručitelj smije od ponuditelja tražiti objašnjenje cijene ponude koju smatra neuobičajeno niskom ako su ispunjeni sljedeći uvjeti:

1. cijena ponude je za više od 50% niža od prosječne cijene preostalih valjanih ponuda,
2. cijena ponude je za više od 20% niža od cijene drugo rangirane valjane ponude, te
3. zaprimljene su najmanje tri valjane ponude.

Naručitelj može od Ponuditelja zatražiti objašnjenje cijene ponude, ako smatra da je ona neuobičajeno niska i iz drugih razloga. U takvim slučajevima Naručitelj zadržava pravo da takvu ponudu isključi.

### Rok valjanosti ponude

Rok valjanosti ponude mora biti naveden u ponudi i ne može biti kraći od 30 (trideset) dana od dana isteka roka za dostavu ponuda s tim da Naručitelj može pisanim putem zatražiti produženje roka valjanosti ponude.

### Kriterij odabira najpovoljnije ponude

Kriterij za odabir ponude je ekonomski najpovoljnija ponuda (ENP).

**Za svaku grupu nabave provodi se zasebno ocjenjivanje te se na temelju rezultata ocjenjivanja za svaku grupu odabire ekonomski najpovoljnija ponuda.**

U svim grupama predmeta nabave, udio cijene u ponudi iznosi 60 % (60 bodova), a 40 % (40 bodova) odnosi se na kriterij kvalitete.

Naručitelj će odabrati ekonomski najpovoljniju ponudu na temelju sljedećih kriterija:

|  |  |  |  |
| --- | --- | --- | --- |
| **KRITERIJ** | **OZNAKA KRITERIJA** | **BROJ BODOVA** |  **RELATIVNI ZNAČAJ** |
| **Cijena ponude** | **C** | 60 | 60% |
| **Kriterij kvalitete** | **K** | 40 | 40% |
| **UKUPNO** | **100** | **100%** |

Ukupan broj bodova ponude računa se po sljedećoj formuli:

**Puk** = **C** + **K**

pri čemu je:

**Puk** – ukupan broj bodova ponude

**C** – broj bodova dodijeljen ponudi na temelju cijene ponude

**K** – broj bodova dodijeljen ponudi za kriterije kvalitete, prema kriterijima definiranima za svaku grupu zasebno

Po kriteriju cijene ponuda s najnižom cijenom dobiva 60 bodova, a ostale ponude se boduju prema formuli:

**C** = **(Cmin** / **Cup)** x **60**

pri čemu su:

**C** – broj bodova po kriteriju cijene za ponudu koja se ocjenjuje

**Cmin** – cijena ponude s najnižom cijenom

**Cup** – cijena usporedne ponude

**60** – maksimalan broj bodova po kriteriju cijene

Bodovi će se nakon izračuna zaokruživati na dvije decimale.

Po kriteriju kvalitete, ponuda će se ocjenjivati dodjelom bodova prema specifikacijama u nastavku:

1. **Kriterij kvalitete za Grupu 1.**

Minimalna konfiguracija opreme mora sadržavati minimalne ili bolje tehničke karakteristike definirane u troškovniku predmeta nabave.

Kriterij kvalitete za grupu ocjenjuje se prema sljedećim elementima:

|  |  |  |  |
| --- | --- | --- | --- |
| **KRITERIJI KVALITETE** | **OZNAKA KRITERIJA** | **PONUĐENO** | **BROJ BODOVA** |
| **Dijagonala (inch):**  | **A** | **23,8” do 24,9”** | **0** |
| **25” i više** | **10** |
| **Nativna razlučivost:** | **B** | **1920x1080px** | **0** |
| **2560x1440px** | **10** |
| **Dodatna mogućnost opreme:** | **C** | **Podešavanje po visini** | **0** |
| **Podešavanje po nagibu i visini s integriranim USB 3.0 dockom ili boljim** | **10** |
| **Međunarodno jamstvo proizvođača (godina):** | **D** | **2 godine** | **0** |
| **3 godine** | **10** |
| **MAKSIMALNO:** | **40** |

Ukupan broj bodova za **Kriterij kvalitete (K**) je:

**K = A + B + C + D**

Ukoliko ponuditelj želi ostvariti bodove za ovaj kriterij, obvezan je u ponudi dostaviti dokaze kojima dokazuje ponuđeno prema gore razrađenom kriteriju kvalitete u vidu kataloga ili potpisane izjave od strane proizvođača ili ovlaštenog predstavnika/zastupnika proizvođača u kojoj isti potvrđuje postojanje navedenog.

1. **Kriterij kvalitete za Grupu 2.**

Minimalna konfiguracija opreme mora sadržavati minimalne ili bolje tehničke karakteristike definirane u troškovniku predmeta nabave.

Kriterij kvalitete za grupu ocjenjuje se prema sljedećim elementima:

|  |  |  |  |
| --- | --- | --- | --- |
| **KRITERIJI KVALITETE:** | **OZNAKA KRITERIJA:** | **PONUĐENO:** | **BROJ BODOVA:** |
| **Procesor:****Rezultat u Passmark mjernom testiranju procesora:**(Dostupno na linku: https://www.cpubenchmark.net/laptop.html) | **A** | **7650 do 8199** | **0** |
| **8200 i više** | **10** |
| **Medij za pohranu podataka:****SSD SATA 2.5'' ili PCIe NVMe, kapacitet:** | **B** | **240GB do 319GB** | **0** |
| **320GB i više** | **10** |
| **Radna memorija (RAM):****DDR4-2133 ili novija, kapacitet:** | **C** | **8GB do 15GB** | **0** |
| **16GB i više** | **10** |
| **Minimalni standardi opreme:****Jamstvo proizvođača:** | **D** | **2 godine** | **0** |
| **3 godine** | **10** |
| **MAKSIMALNO:** | **40** |

Ukupan broj bodova za **Kriterij kvalitete (K**) je:

**K = A + B + C + D**

Ukoliko ponuditelj želi ostvariti bodove za ovaj kriterij, obvezan je u ponudi dostaviti dokaze kojima dokazuje ponuđeno prema gore razrađenom kriteriju kvalitete u vidu kataloga ili potpisane izjave od strane proizvođača ili ovlaštenog predstavnika/zastupnika proizvođača u kojoj isti potvrđuje postojanje navedenog.

### Jezik ponude

Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu.

### Dopustivost zajednice ponuditelja

Zajednica ponuditelja se dopušta.

## POSTUPAK ZAPRIMANJA, OCJENE I ODABIRA

### Način dostave ponuda

Ponuda se u zatvorenoj omotnici dostavlja na adresu Naručitelja navedenu u ovom Pozivu (Poglavlje 1.1.).

Na omotnici ponude treba biti naznačeno:

1. naziv i adresa Naručitelja: Hrvatska turistička zajednica, Iblerov trg 10/IV, 10 000 Zagreb, Hrvatska
2. oznaka: “NE OTVARAJ – NABAVA INFORMATIČKE OPREME ZA POTREBE PROJEKTA HRVATSKI DIGITALNI TURIZAM)“
3. naziv i adresa Ponuditelja - kako bi se nepravodobno pristigla ponuda mogla vratiti.

Krajnji rok za dostavu ponuda je najkasnije do 11.11.2019. godine u 12:00 sati. U obzir će se uzeti isključivo one ponude koje su zaprimljene na adresi naručitelja do navedenog roka bez obzira na način dostave.

### Otvaranje ponuda

Otvaranje ponuda obavit će se u prostorijama Hrvatske turističke zajednice, Iblerov trg 10/IV, 10 000 Zagreb, po redoslijedu zaprimanja.

Otvaranje ponuda nije javno.

### Rok za donošenje odluke o odabiru

Rok za donošenje odluke o odabiru ili odluke o poništenju iznosi 30 (trideset) dana od dana isteka roka za dostavu ponude. Rok za donošenje odluke o odabiru ili odluke o poništenju počinje teći danom isteka roka za dostavu ponude.

### Način obavještavanja o rezultatima poziva

Pisanim putem obavijestit će se svi subjekti koji su dostavili ponudu o odabranom ponuditelju, uz priloženu presliku Odluke o odabiru te obrazloženu pisanu obavijest o odbijanju njihove ponude.

### Rok, način i uvjeti plaćanja

Plaćanje nabave navedene opreme se izvršava jednokratno, u roku od 30 dana od dana dostave iste.

## OSTALE ODREDBE

### Tajnost podataka

Ponuditelj je obvezan čuvati tajnost podataka i svih drugih informacija do kojih će doći obavljajući posao.

Ukoliko Ponuditelj prekrši obvezu čuvanja tajnosti podataka, bit će odgovoran za svu štetu nastalu drugoj ugovornoj strani, bez ograničenja.

### Ugovorna kazna

Ponuditelj se obvezuje isporučiti svu traženu opremu na lokaciju koju odredi naručitelj najkasnije u roku 60 dana od dana sklapanja Ugovora o nabavi. Sva isporučena oprema treba odgovarati svim specifikacijama navedenim u dokumentaciji koja čini ovaj poziv za nadmetanje.

Ponuditelj se obvezuje dostaviti bankarsku garanciju u iznosu od 25.000,00 kuna za svaku grupu nabave koja će se aktivirati u slučaju prekoračenja roka za dostavu opreme ili u slučaju da isporučena oprema ne odgovara traženoj specifikaciji.

# OBRAZAC ZA PONUDITELJA – PONUDBENI LIST

**GRUPA 1 - NABAVA MONITORA**

Naziv i sjedište Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa i banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, prezime i funkcija

osobe za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonski broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem Poziva za nadmetanje, od dana 18.10.2019., podnosimo sljedeću

**PONUDU broj \_\_\_\_\_**

ZA USLUGE NABAVE MONITORA

1. Preuzimamo odgovornost izvršenja usluge za predmet nabave u skladu s uvjetima nabave.
2. **Cijena** nabave monitorabez PDV-a iznosi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna

(slovima)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PDV od \_\_\_\_% nije uključen u cijenu i iznosi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna

1. **Ukupna cijena nabave monitora uključujući PDV iznosi** \_\_\_\_\_\_\_\_\_\_\_\_\_\_\_\_\_\_\_\_\_kuna

(slovima)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Rok valjanosti ponude je 30 dana od dana isteka roka za dostavu ponuda.
2. Plaćanje se obavlja u roku od 30 (trideset) dana od dana isporuke predmetne opreme.
3. Na međusobna prava i obveze koji nisu navedeni u ovoj ponudi, između nas i Naručitelja, primjenjivat će se Zakon o obveznim odnosima.

U\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_2019

Potpis ovlaštenog predstavnika Ponuditelja Žig Ponuditelja

Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ovlaštena osoba za zastupanje ponuditelja)

U\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine

**NAPOMENA: Ponuditelj je obvezan Ponudbeni list ovjeriti potpisom i pečatom od strane ovlaštene osobe za zastupanje Ponuditelja te vratiti Naručitelju zajedno s ponudom i zatraženom dokumentacijom**

# OBRAZAC ZA PONUDITELJA – PONUDBENI LIST

**GRUPA 2 - NABAVA PRIJENOSNIH RAČUNALA**

Naziv i sjedište Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa i banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, prezime i funkcija

osobe za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonski broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem Poziva za nadmetanje, od dana 18.10.2019., podnosimo sljedeću

**PONUDU broj \_\_\_\_\_**

ZA USLUGE NABAVE PRIJENOSNIH RAČUNALA

1. Preuzimamo odgovornost izvršenja usluge za predmet nabave u skladu s uvjetima nabave.
2. **Cijena** nabave prijenosnih računalabez PDV-a iznosi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna

(slovima)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PDV od \_\_\_\_% nije uključen u cijenu i iznosi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna

1. **Ukupna cijena nabave prijenosnih računala uključujući PDV iznosi** \_\_\_\_\_\_\_\_\_\_\_\_\_\_\_\_\_\_\_\_\_kuna

(slovima)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Rok valjanosti ponude je 30 dana od dana isteka roka za dostavu ponuda.
2. Plaćanje se obavlja u roku od 30 (trideset) dana od dana isporuke predmetne opreme.
3. Na međusobna prava i obveze koji nisu navedeni u ovoj ponudi, između nas i Naručitelja, primjenjivat će se Zakon o obveznim odnosima.

U\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_2019

Potpis ovlaštenog predstavnika Ponuditelja Žig Ponuditelja

Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ovlaštena osoba za zastupanje ponuditelja)

U\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine

**NAPOMENA: Ponuditelj je obvezan Ponudbeni list ovjeriti potpisom i pečatom od strane ovlaštene osobe za zastupanje Ponuditelja te vratiti Naručitelju zajedno s ponudom i zatraženom dokumentacijom**

# IZJAVE PONUDITELJA

1. Izjavljujemo da smo razumjeli sve uvjete i odredbe iz ovog Poziva za dostavu ponuda, da ih prihvaćamo i da ćemo izvršiti predmet nabave u skladu s tim odredbama i za cijene koje smo naveli u ponudi.

2. Izjavljujemo da ćemo u zadanom roku dopisom izvijestiti Naručitelja o prihvaćanju ili neprihvaćanju ispravaka ponude nakon utvrđene računske pogreške.

3. Izjavljujemo da naše obveze prema ovoj ponudi traju zaključno do \_\_\_\_\_\_\_\_\_\_\_\_ godine, a koja može biti prihvaćena bilo kojeg dana prije isteka roka trajanja ponude.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Datum, potpis i pečat ponuditelja/nositelja ponude**

# OBRAZAC IZJAVE PONUDITELJA DA NE POSTOJE OBVEZNI RAZLOZI ISKLJUČENJA IZ SUDJELOVANJA U POSTUPKU NABAVE

**Prilog A**

**I Z J A V A**

Koju dajem ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa/prebivalište, broj osobne iskaznice, MB/ OIB)

kao osoba ovlaštena za zastupanje gospodarskog subjekta/ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta/ponuditelja)

za sebe i za gospodarski subjekt da mi NIJE izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi

Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ovlaštena osoba za zastupanje ponuditelja)

U\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2019.godine

\* upisati ime, prezime i funkciju ovlaštene osobe za zastupanje

# OBRAZAC IZJAVE PONUDITELJA DA NE POSTOJE OSTALI RAZLOZI ISKLJUČENJA IZ SUDJELOVANJA U POSTUPKU NABAVE

**Prilog B**

**I Z J A V A**

Koju dajem ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa/prebivalište, broj osobne iskaznice, MB/ OIB)

kao osoba ovlaštena za zastupanje gospodarskog subjekta/ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta/ponuditelja)

za sebe i za gospodarski subjekt da ne postoje razlozi za isključenje ponuditelja iz Poziva za dostavu ponuda, odnosno da nije pokrenut stečajni postupak i da ne postoji pravomoćno rješenje o potvrdi stečajnog plana, te da se ponuditelj/ gospodarski subjekt ne nalazi u postupku likvidacije (ili sličnom postupku prema nacionalnim zakonodavstvima zemlje sjedišta gospodarskog subjekta), da nije u nagodbi s vjerovnicima i da ponuditelj/gospodarski subjekt nije u postupku obustavljanja poslovne djelatnosti ili ju je već nije obustavio.

Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ovlaštena osoba za zastupanje ponuditelja)

U\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2019.godine

\* upisati ime, prezime i funkciju ovlaštene osobe za zastupanje

# **TROŠKOVNIK PREDMETA NABAVE ZA GRUPU 1 - MONITORI**

|  |
| --- |
|  |
| **Ponuditelj popunjava prazne ćelije (polja), sukladno traženom.**U stupac "Referenca na stranicu iz kataloga ili druge tehničke dokumentacije", ponuditelj upisuje broj stranice i/ili stavke iz kataloga na kojoj se nedvojbeno može utvrditi ispunjenje zahtjeva iz Tehničke specifikacije za ponuđenu opremu. Za istu namjenu, umjesto kataloga, može se navesti referenca na stranicu tehničke dokumentacije proizvođača ili ovjerene izjave proizvođača ili ovlaštenog predstavnika/zastupnika proizvođača.Zabranjeno je tablicu mijenjati ili nadopunjavati u bilo kojem obliku, osim ćelija koje ponuditelj mora popuniti.Sva navedena oprema treba biti potpuno nova s pripadajućim garancijama proizvođača i distributera.Garancija na svu navedenu opremu i sve pojedine komponente treba biti minimalno 2 godine u slučaju da u ovom pozivu nije drugačije navedeno. |
| **Naziv ponuditelja:**  |  |
| **TEHNIČKE KARAKTERISTIKE:** |  |  |
|   | **STAVKA TROŠKOVNIKA:** | **MON1** |
| **Element / komponenta** | **Minimalni tehnički zahtjev** | **Referenca na stranicu iz kataloga ili druge tehničke dokumentacije**  |
| Dijagonala (inch) | 23,8" |   |
| Tehnologija prikaza | LCD LED |   |
| Omjer stranica zaslona | 16:9 |   |
| Nativna razlučivost | 1920 x 1080 |   |
| Osvježavanje pri nativnoj razlučivosti (Hz) | 60 |   |
| Tipični kontrast | 1000:1 |   |
| Vidljivi kut | 178° / 168° |   |
| Najveći odziv (ms)  | 8 |   |
| Priključci | Analogni: 1x VGADigitalni: 1x DisplayPort, te 1x HDMI |   |
| Napajanje | Integrirano napajanje u kućištu monitora (220 V, izmjenično 50 Hz)  |   |
| Dodatna mogućnost opreme | Podešavanje po visini |   |
|
| Dodaci uz opremu | Analogni kabel (VGA)  |   |
| Digitalni kabel (HDMI) |   |
| Kabel za napajanje |   |
| Minimalni standardi opreme | Energetska klasa A |   |
| Energy Star usklađen |   |
| Međunarodno jamstvo proizvođača (godina) | 2 |   |

|  |  |  |  |  |  |
| --- | --- | --- | --- | --- | --- |
| **Tip opreme** | **Količina** | **Jedinična cijena** **bez PDV-a** | **Jedinična cijena** **sa PDV-om** | **Ukupni iznos** **bez PDV-a** | **Ukupni iznos** **sa PDV-om** |
|  | **C** | **D = jedinična cijena** **bez PDV-a** | **E = D \* 1,25** | **F = C \* D** | **G = C \* E** |
| **Grupa 1 –** **Monitori** | **220** |  |  |  |  |

# **TROŠKOVNIK PREDMETA NABAVE ZA GRUPU 2 – PRIJENOSNA RAČUNALA**

|  |
| --- |
|  |
| **Ponuditelj popunjava prazne ćelije (polja), sukladno traženom**. U stupac "Referenca na stranicu iz kataloga ili druge tehničke dokumentacije", ponuditelj upisuje broj stranice i/ili stavke iz kataloga na kojoj se nedvojbeno može utvrditi ispunjenje zahtjeva iz Tehničke specifikacije za ponuđenu opremu. Za istu namjenu, umjesto kataloga, može se navesti referenca na stranicu tehničke dokumentacije proizvođača ili ovjerene izjave proizvođača ili ovlaštenog predstavnika/zastupnika proizvođača.Za stavku "Procesor" u stupcu "Referenca na stranicu iz kataloga ili druge tehničke dokumentacije" potrebno je upisati referencu na podatke s kojima se na navedenoj stranici može dobiti uvid u vrijednost Passmark mjernog testiranja.Zabranjeno je tablicu mijenjati ili nadopunjavati u bilo kojem obliku, osim ćelija koje ponuditelj mora popuniti.Sva navedena oprema treba biti potpuno nova s pripadajućim garancijama proizvođača i distributera.Garancija na svu navedenu opremu i sve pojedine komponente treba biti minimalno 2 godine u slučaju da u ovom pozivu nije drugačije navedeno. |
| **Naziv ponuditelja:**  |  |
| **TEHNIČKE KARAKTERISTIKE:** |  |
|   | **STAVKA TROŠKOVNIKA:** | **NB1** |
| **Element / komponenta** | **Minimalni tehnički zahtjev** | **Referenca na stranicu iz kataloga ili druge tehničke dokumentacije**  |
| Zaslon | Dijagonala najviše 15,6"; LCD LED, omjer stranica zaslona 16:9 ili 16:10, nativna rezolucija 1920x1080px, antiglare |   |
| Procesor |  Rezultat u Passmark mjernom testiranju procesora (https://www.cpubenchmark.net/laptop.html) najmanje: 7650 |   |
| Medij za pohranu podataka | SSD SATA 2.5'' ili PCIe NVMe, kapacitet 240 GB |   |
| Radna memorija (RAM) | 8 GB DDR4-2133 ili novija i proširiva do 16 GB  |   |
| Zvučna kartica | Integrirani zvuk, audio izlaz 3,5 mm, integrirani zvučnik |   |
| Grafička kartica | Integrirana s 512 MB dijeljene memorije, podrška za Full HD prikaz 1920 x 1080 piksela |   |
| Mrežne komponente | 1000 Mbps putem RJ-45 konektora ili adaptera, Standard bežične veze Wi-Fi 802.11 ac, Bluetooth 4.0 |   |
| Priključci | 1x HDMI video priključak, 1x audio ulaz/izlaz, najmanje 3x USB priključka, od toga najmanje 2x USB 3.0 Tip A |   |
| Kamera | Prednja, iznad zaslona, 720p HD |   |
| Mikrofon | Integrirani  |   |
| Baterija |  Li-Ion ili Li-Polimer, najmanje 40 Whr |   |
| Masa uređaja s baterijom | Najviše 2,3 kg |   |
| Sigurnost | TPM 2.0, BIOS zaporka, Network (PXE) boot, utor za sigurnosnu bravicu |   |
| Operacijski sustav | Tvornički pred instaliran operacijski sustav OEM Microsoft Windows 10 Pro 64-bit ili jednako vrijedan |   |
| Dodaci uz opremu | Vanjski adapter za napajanje (korištenje mrežnog napona 220 V, izmjenično 50 Hz, minimalne snage 45 W) |   |
| Torba za prijenosnik, odgovarajućih dimenzija |   |
| Jamstvo proizvođača 2 (dvije) godine |   |
| Mogućnost provjere trajanja jamstva putem službenih web stranica proizvođača upisom serijskog broja računala |   |

|  |  |  |  |  |  |
| --- | --- | --- | --- | --- | --- |
| **Tip opreme** | **Količina** | **Jedinična cijena** **bez PDV-a** | **Jedinična cijena** **sa PDV-om** | **Ukupni iznos** **bez PDV-a** | **Ukupni iznos** **sa PDV-om** |
|  | **C** | **D = jedinična cijena bez PDV-a** | **E = D \* 1,25** | **F = C \* D** | **G = C \* E** |
| **Grupa 2 –** **Prijenosna računala** | **220** |  |  |  |  |

# Ugovor

HRVATSKA TURISTIČKA ZAJEDNICA iz Zagreba, Iblerov trg 10/IV, (OIB 72501368180), zastupana po direktoru Glavnog ureda, mr.sc. Kristjanu Staničiću (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_ sa sjedištem u \_\_\_\_\_\_\_\_\_\_\_\_\_\_\_\_\_\_\_, (OIB: \_\_\_\_\_\_\_\_\_\_\_\_), zastupan po direktoru, \_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj)

zaključili su dana \_\_\_\_\_\_\_\_\_\_\_\_\_\_\_\_\_\_\_\_ godine sljedeći

**UGOVOR**

**O NABAVI \_\_\_\_\_\_\_\_\_\_\_\_\_\_\_\_\_\_\_\_\_\_\_ZA POTREBE HRVATSKE TURISTIČKE ZAJEDNICE I TURISTIČKIH ZAJEDNICA NA ŽUPANIJSKOJ I LOKALNOJ RAZINI ZA POTREBE RADA NA APLIKACIJAMA (E-USLUGAMA) U SKLOPU PROJEKTA HDT**

**PREDMET UGOVORA**

**Članak 1.**

(1) Predmet ovog Ugovora je nabava \_\_\_\_\_\_\_\_\_\_\_\_\_\_\_\_\_\_\_\_\_\_\_za potrebe hrvatske turističke zajednice i turističkih zajednica na županijskoj i lokalnoj razini za potrebe rada na aplikacijama (e-uslugama) u sklopu projekta HDT.

(2) Izvršitelj se obvezuje nabavu iz stavka 1. ovog članka izvršiti prema uvjetima ovog Ugovora i poziva za nadmetanje na koji je Izvršitelj dana \_\_\_\_\_\_\_\_\_\_ dostavio ponudu.

(3) Izvršitelj je po sklapanju ovog Ugovora obvezan opremu navedenu u troškovniku predmeta nabave iz dokumentacije za nadmetanje, a koji čini sastavni dio ovog Ugovora, dostaviti na adresu definiranu pozivom za nadmetanje. Po dostavi navedene opreme, potrebno je priložiti dostavnicu sukladnu dokumentaciji za nadmetanje. Izvršitelj je obvezan opremu pribaviti i isporučiti najkasnije do \_\_\_\_\_\_\_\_\_\_\_\_\_ godine.

**PLAĆANJE NAKNADE IZVRŠITELJU**

**Članak 2.**

Naručitelj se za učinjenu isporuku iz ovog Ugovora obvezuje Izvršitelju platiti cijenu prema ponudi Izvršitelja, koja Ponuda se prilaže ovom Ugovoru i čini njegov sastavni dio, po obavljenoj usluzi.

Naručitelj omogućava sukcesivnu dostavu opreme te će račun za istu platiti po svakoj provedenoj isporuci.

**UGOVORNA KAZNA**

**Članak 3.**

(1) Sva isporučena oprema treba biti prema navedenim specifikacijama traženim od Naručitelja te prema dokumentaciji za nadmetanje.

(2) Ukoliko isporučena oprema neće biti prema specifikaciji, Naručitelj može zatražiti trenutni raskid ugovora, uz pravo na naplatu bankovne garancije na prvi poziv u vrijednosti 25.000,00 kn koju garanciju je Izvršitelj dužan dostaviti prilikom zaključenja Ugovora.

(3) Ako Izvršitelj bude kasnio s isporukom, Naručitelj ima pravo uskratiti plaćanje 0,5% ukupnog iznosa po danu kašnjenja. Najveći iznos uskrate plaćanja može biti 5% ukupnog iznosa ponude, kod kašnjenja od 10 dana. Ukoliko kašnjenje bude veće od 10 dana, Naručitelj može zatražiti trenutni raskid ugovora, uz pravo na naplatu gore navedene bankovne garancije.

(4) Neće se smatrati kašnjenjem dostava opreme koja je izvršena izvan ugovorenog roka ako je takvo kašnjenje predmet više sile ili je nastalo zbog nemogućnost pribave opreme od strane distributera za područje Republike Hrvatske u navedenom roku što je Izvršitelj dužan dokazati odgovarajućim dokumentom (najmanje potvrdom distributera da oprema nije dobavljiva u navedenom roku) osim ako se ne radi o opće poznatoj okolnosti.

**KOMUNIKACIJA S NARUČITELJEM**

**Članak 4.**

(1) Izvršitelj se obvezuje pažnjom dobrog gospodarstvenika i u skladu s pravilima struke konzultirati s Naručiteljem u vezi svih nejasnoća oko funkcionalnosti, primjene i rada opreme ili radi bilo kojeg drugog razloga koji su od utjecaja na izvršenje pojedine aktivnosti.

(2) Sve konzultacije i pisana komunikacija s Naručiteljem, ako nije drugačije određeno ovim Ugovorom, provodit će se u komunikacijom putem elektroničke pošte na sljedeće adrese:

- za Izvršitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- za Naručitelja: it@htz.hr

(3) Radi bržeg ostvarivanja rješenja Izvršitelj može kontaktirati Naručitelja telefonom, ali je sadržaj i zaključak telefonskog razgovora dužan najkasnije sljedeći radni dan uputiti Naručitelju na način određen stavkom 2. ovog članka. U slučaju da Naručitelj najkasnije do kraja radnog dana koji slijedi radnom danu u kojem mu je upućen sadržaj i zaključak telefonskog razgovora ne odgovori, odnosno ne iznese primjedbe na isti, smatrat će se da je dao suglasnost na takav sadržaj i zaključak.

(4) U slučaju potrebe za pojašnjenjem Naručitelj ima pravo održati sastanke sa predstavnicima Izvršitelja, u vrijeme i na mjestu koje odredi Naručitelj. Na zaključke sa održanih sastanaka na odgovarajući način se primjenjuju odredbe stavka 3. ovog članka.

**ANGAŽIRANJE TREĆIH OSOBA**

**Članak 5.**

Izvršitelj se obvezuje da, bez prethodne pisane suglasnosti Naručitelja, neće prenositi niti jedno od svojih prava, dužnosti ili obveza iz ovog Ugovora na treće osobe.

**TAJNOST PODATAKA**

**Članak 6.**

(1) Izvršitelj je obvezan čuvati tajnost podataka i svih drugih informacija do kojih će doći obavljajući posao. Ukoliko Izvršitelj prekrši obvezu čuvanja tajnosti podataka, bit će odgovoran za svu štetu nastalu drugoj ugovornoj strani, bez ograničenja. Obveza čuvanja tajnosti podataka ostaje na snazi i nakon prestanka Ugovora iz bilo kojeg razloga i od bilo koje ugovorne strane, bez ograničavanja trajanja takve obveze.

(2) Obveza iz stavka 1. ovog članka posebice se odnosi na čuvanje podataka o tehničkim specifikacijama opreme koje otkrivanje bi moglo ugroziti sigurnost podataka pohranjenih putem iste.

**TRAJANJE UGOVORA**

**Članak 7.**

Usluga nabave navedene informatičke opreme je jednokratna.

**SALVATORNA KLAUZULA**

**Članak 8.**

(1) U slučaju da se bilo koja odredba iz ovog Ugovora naknadno utvrdi ništetnom ili neizvršivom, to neće imati učinak na valjanost i/ili mogućnost izvršenja (ispunjenja) bilo koje od preostalih odredaba ovog Ugovora.

(2) Ugovorne strane se obvezuju da će ništetnu ili neizvršivu odredbu iz stavka 1. ovog članka zamijeniti valjanom, takvom koja će u najvećoj mogućoj mjeri odgovarati ciljevima i svrsi koja se htjela postići odredbom koja se utvrdi ništetnom ili neizvršivom, odnosno ciljevima i svrsi koje su ugovorne strane ovim Ugovorom u cjelini namjeravale postići.

**SUDSKA NADLEŽNOST I PRIMJENA PRAVA**

**Članak 9.**

(1) Sporove koji proizađu iz ovog Ugovora ili u vezi s njim ugovorne strane će nastojati riješiti sporazumno u duhu dobre poslovne prakse, a u protivnom obje ugovorne strane suglasno određuju nadležnost trgovačkog suda u Zagrebu.

(2) Na tumačenje odredbi ovog Ugovora kao i na postupanje nadležnog suda u sporovima iz stavka 1. ovog članka, primjenjuju se odredbe hrvatskog prava.

**ZAVRŠNE ODREDBE**

**Članak 10.**

(1) Ovaj Ugovor predstavlja pravu volju ugovornih strana.

(2) Potpisom ovog Ugovora ugovorne strane potvrđuju da su ga razumjele te da prihvaćaju sva prava, obveze i pravne posljedice koje iz njega proizlaze.

(3) Svi naslovi kao i pojedini izrazi u određenom rodu u tekstu ovog Ugovora, dani su samo radi lakšeg snalaženja i gramatičko-pravopisne preciznosti teksta te ne utječu sadržaj pojedine odredbe. Predmetna činjenica posebno će se uzimati u obzir pri tumačenju prava i obveza ugovornih strana koje proizlaze iz ovog Ugovora.

(4) Odredbe ovog Ugovora mogu se izmijeniti samo uz pisanu suglasnost ugovornih strana.

(5) Ovaj je Ugovor sastavljen u 4 (četiri) istovjetna i jednako važeća primjerka od kojih svaka ugovorna strana zadržava po 2 (dva).

**NARUČITELJ** **IZVRŠITELJ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hrvatska turistička zajednica

Direktor Glavnog ureda, mr.sc. Kristjan Staničić